**PANEVĖŽIO LOPŠELIS-DARŽELIS ,,DIEMEDIS“**

**2015 METŲ VEIKLOS ATASKAITA**

**2016-01-15**

1. **ĮSTAIGOS VEIKLOS ATASKAITOS SANTRAUKA.**

Panevėžio lopšelis–darželis ,,Diemedis“ įsteigtas 1990 m. kovo 12 d.. 1993 m. rugsėjo 1 d. įstaiga buvo reorganizuota į Panevėžio „Diemedžio“ darželį–mokyklą, 2005 m. liepos mėn. 7 d. Panevėžio miesto savivaldybės tarybos sprendimu pakeistas įstaigos pavadinimas į „Diemedžio“ mokykla–darželis. Vadovaujantis 2005 m. liepos 7 d. Panevėžio miesto savivaldybės tarybos sprendimu 1-34-1 ,,Dėl Panevėžio miesto savivaldybės bendrojo lavinimo mokyklų tinklo pertvarkos 2005-2012 metų bendrojo plano patvirtinimo“ nuo 2006 m. rugsėjo 1 d. įstaiga reorganizuota į lopšelį-darželį ,,Diemedis“.

Lopšelis– darželis yra savivaldybės biudžetinė ikimokyklinio ugdymo mokyklos tipo švietimo įstaiga, teikianti ankstyvąjį, ikimokyklinį ir priešmokyklinį ugdymą, vykdanti ikimokyklinio ir priešmokyklinio ugdymo programas. Lopšelis-darželis, tenkindamas vaiko, šeimos ir bendruomenės poreikius, vykdo vaikų globos funkcijas.

Sukomplektuota 11 grupių: 2 lopšelio, 6 ikimokyklinio ugdymo (4 jungtinės grupės), 3 priešmokyklinio ugdymo grupės (2 jungtinės grupės). Grupių darbo trukmė 10,80 val.

Lopšeliui-darželiui vadovauja direktorius. Ugdomąją veiklą koordinuoja direktoriaus pavaduotojas ugdymui, ūkinę veiklą- ūkvedys. Ugdymą vykdo 3 priešmokyklinio ugdymo pedagogai, 17 ikimokyklinio ugdymo auklėtojų, 1 meninio ugdymo mokytojas. Paslaugas teikia logopedas, visuomenės sveikatos priežiūros specialistas, kiti nepedagoginio personalo darbuotojai.

Veikia savivaldos institucijos: Lopšelio-darželio taryba, Mokytojų taryba, Metodinė grupė.

**Grupių skaičiaus kitimas 2012-2015 m.**

**Vaikų skaičiaus kitimas 2012-2015 m.**

2015 m. pradžioje buvo 195+2 sąrašiniai vaikai, 2015 m. rugsėjo 1 d.- 191+3 sąrašiniai vaikai, 2015 m. pabaigoje 191+3 sąrašiniai vaikai, vidutinis sąrašinis vaikų skaičius buvo 192+3 vaikai.

2015 m. sausio 1 d. etatų skaičius sudarė 48,87 et.

Lopšelyje-darželyje dirba 51 darbuotojas , iš jų 21 mokytojas ir pagalbos mokiniui specialistas. 7 pedagogės- įgijusios auklėtojos metodininkės kvalifikacines kategorijas, 10 - vyresniųjų auklėtojų kvalifikacines kategorijas, 4- įgijusios auklėtojo kvalifikacines kategorijas. Abu vadovai yra įgiję II vadybines kvalifikacines kategorijas. 16 mokytojų ir pagalbos mokiniui specialistų yra įgiję aukštąjį universitetinį išsilavinimą.

Mokytojų ir pagalbos mokiniui specialistų kvalifikacija 2015 m.

2015 m. lopšelio-darželio tikslai buvo:

1. Tobulinti ikimokyklinio, priešmokyklinio ugdymo kokybę.

2. Siekti įstaigos bendruomenės lygio, kai bendruomenės daugumą sudarytų apmąstantys, nuolat tobulėjantys ir rezultatyviai dirbantys bendruomenės nariai.

3. Kurti saugią, sveiką , mobilią ugdymo (si) ir darbo aplinką.

2015 m. lopšelio-darželio veikla buvo orientuota į ikimokyklinio ir priešmokyklinio ugdymo programų įgyvendinimą, kokybišką ugdymą, švietimo kokybės kultūrą, bendruomenės narių nuolatinį mokymąsi ir tobulėjimą, saugios, sveikos, mobilios ugdymo(si) ir darbo aplinkos kūrimą, edukacinių aplinkų plėtimą ir turtinimą, sąlygų ir galimybių sudarymą vaikų saviraiškai tenkinti, sveikatos, socialinės ir komunikavimo kompetencijų ugdymą. Nuolat rūpinomės tinkamos, higienos normas atitinkančios fiziškai ir psichologiškai saugios aplinkos kūrimu. Padėjome darbuotojams realizuoti save įgyvendinant ugdymo turinio naujoves, siekiant kokybiško ikimokyklinio ir priešmokyklinio amžiaus vaikų ugdymo. Sukurtos palankios ugdymosi sąlygos grupėse padėjo plėtoti ikimokyklinio ir priešmokyklinio amžiaus vaikų kompetencijas, siekti kokybiškos vaiko brandos mokyklai.

Lopšelyje-darželyje įgyvendinamas Strateginis planas 2014-2016 m.

Strateginiai tikslai įgyvendinami vykdant 2015 m. veiklos planą.

Lopšelis-darželis dirba pagal Panevėžio miesto savivaldybės tarybos 2012 m. rugpjūčio 30 d. sprendimu Nr. 1-219 patvirtintą ir 2015 m. rugpjūčio 31 d. lopšelio-darželio direktoriaus įsakymu Nr. V-41 patvirtintą atnaujintą ir papildytą įstaigos Ikimokyklinio ugdymo programą ,,Vaikystės takeliais“.

Nuo 2015-09-01 priešmokyklinis ugdymas organizuojamas vadovaujantis Bendrąja priešmokyklinio ugdymo programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V – 779.

Parengtas ir įgyvendinamas 2015-2016 m.m. priešmokyklinio ugdymo programos ugdymo planas.

Lopšelio-darželio pedagogai yra respublikinės ikimokyklinių įstaigų pedagogų asociacijos ,,Sveikatos želmenėliai” nariai, dalyvavome įvairiuose asociacijos organizuojamuose renginiuose.

Nuo 2012 m. įstaiga dalyvauja tarptautinėje ankstyvosios prevencijos programoje ,,Zipio draugai”. Ši tarptautinė programa kiekvienais metais vykdoma priešmokyklinio ugdymo grupėje (vykdo priešmokyklinio ugdymo pedagogė Edita Maminskienė).

Vykdoma muzikai gabių vaikų ugdymo programa ,,Opa, pa“ (meninio ugdymo mokytoja Audronė Mikolajūnienė). Sudarytos sąlygos savo gebėjimus vystyti muzikai gabiems vaikams, dalyvauti, miesto, respublikos ir tarptautiniuose renginiuose.

Vykdyta ,,Ugdomųjų erdvių kūrimo ir plėtimo programa 2012-2015 m.“.

Lopšelio-darželio vaikams sudarytos galimybės lankyti tėvų lėšomis apmokamus krepšinio, sportinių šokių ir keramikos būrelius.

2015 m. rugsėjo 1 d. lopšelyje-darželyje sukomplektuotos 3 priešmokyklinio ugdymo grupės: iš jų 1 grupė su 18 priešmokyklinio amžiaus vaikų, 2 jungtinės grupės su 29 priešmokyklinio amžiaus vaikais.

2015 m. priešmokyklinio ugdymo programą baigė ir į pirmąsias klases išėjo 36 priešmokyklinio amžiaus vaikai.

2015-01-01 logopedo pagalba buvo teikiama 36 vaikams (7 priešmokyklinio amžiaus vaikai), 2015-09-01 - 2016-01-01 logopedo pagalba buvo teikiama 40 vaikų ( 7 priešmokyklinio amžiaus vaikai).

Stiprinama stebėsenos sistema, padedanti iškelti bendrosios būklės gerinimo uždavinius ir vertinanti strateginių siekių įgyvendinimo sėkmę. Švietimo kokybės vertinimą atliekame vertindami ugdymo pokyčius.

Lopšelio–darželio veikla grindžiama savivaldos, socialinių partnerių ir visų bendruomenės narių bendravimu ir bendradarbiavimu.

Įstaigos vadovai, mokytojai ir pagalbos mokiniui specialistai nuolat tobulino savo vadybines ir dalykines kompetencijas: lankė ES kvalifikacijos kėlimo programas, seminarus, dalyvavo miesto, įstaigos ikimokyklinių įstaigų auklėtojų metodinių grupių veikloje. Vadovaujantis 2014-2015 metų Nacionaliniais švietimo prioritetais, siekiant Valstybinės švietimo 2013-2020 strategijos 13.1 tikslo, pedagogai dalinosi gerąja darbo patirtimi. Pedagogės V.Lazdynienė ir A.Verikienė tapo 1 ir 2 vietos laimėtojomis, aiškiausiai ir patraukliausiai, atliepiant šiuolaikiniam ugdymui keliamus reikalavimus, pristatė ikimokyklinio ir priešmokyklinio ugdymo programas Panevėžio miesto ikimokyklinio ir priešmokyklinio ugdymo pedagogams.

Nuolat atnaujinama įstaigos internetinė svetainė lddiemedis. Turėdami kuo pasidžiaugti įvairias naujienas talpinome internetinėje svetainėje ikimokyklinis.lt, leidinyje ,,Švietimo naujienos“.

Ikimokyklinio ir priešmokyklinio amžiaus vaikai kartu su mokytojais dalyvavo tarptautiniuose, šalies ir miesto projektuose, akcijose, konkursuose, edukacinėse išvykose, šventėse ir renginiuose. Ugdytiniai yra tarptautinių, respublikos ir miesto švenčių, projektų, konkursų ir varžybų nugalėtojai, prizininkai ir dalyviai. Siekdami stiprinti prevencinę pagalbą, įstaigoje organizavome daug įvairių akcijų, konkursų, varžybų, sistemingai vykdėme tėvų švietimą pagalbos vaikams klausimais.

Inicijavome ir rūpinomės naujų, saugių edukacinių erdvių ir aplinkų kūrimu ir įrengimu, kurios sudarė sąlygas garantuoti sveiką, saugią ir estetišką aplinką, sudarė galimybes diferencijuoti ir individualizuoti ugdymą, ugdyti įvairių gebėjimų ir poreikių vaikus, įgyvendinti ugdymo programas.

Įstaigoje yra muzikos ir sporto salės.

Nuo 2012 m. kovo mėnesio lopšelis-darželis dalyvauja ES ir nacionalinio biudžeto lėšomis finansuojamoje programoje ,,Pienas vaikams“ ir Europos Bendrijos finansuojamoje programoje ,,Vaisių vartojimo skatinimo mokyklose programa“.

Rūpinomės žmoniškųjų išteklių vadyba. Padėjome darbuotojams realizuoti savo galimybes įgyvendinant ugdymo turinio naujoves, siekiant kokybiško ikimokyklinio ir priešmokyklinio amžiaus vaikų ugdymo.

Finansiniai ištekliai gaunami iš Panevėžio miesto savivaldybės biudžeto, specialiosios lėšos įstaigos reikmėms ir maitinimui, mokinio krepšelio lėšos ir paramos lėšos. Finansiniai ištekliai buvo naudojami tikslingai, materialinė bazė turtinama pagal galimybes.

**II. ĮSTAIGOS VEIKLAI ĮTAKOS TURĖJUSIŲ VEIKSNIŲ APŽVALGA**

**Išoriniai veiksniai.** Lietuvos narystė Europos Sąjungoje, Europos švietimo ir ugdymo sistemos tikslai ir programos, Valstybės ilgalaikės švietimo strategijos 2013-2022 metų nuostatos (LRS 2012-12-04 nutarimas SR-5950), Lietuvos pažangos strategija „Lietuva 2030” (Seimo nutarimas „Dėl Valstybės pažangos strategijos „Lietuvos pažangos strategija „Lietuva 2030“ projekto Nr. XIP-3889) , Panevėžio miesto plėtros 2014-2020 metų strateginis planas, Lietuvos Respublikos Švietimo įstatymas (Žin., 2011, Nr. 38-1804), Lietuvos Respublikos Euro įvedimo Lietuvos Respublikoje įstatymas (2014 m. balandžio 17 d. Nr. XII-828), Lietuvos Respublikos Vyriausybės nutarimai, Švietimo ir mokslo ministerijos teisės aktai, Panevėžio miesto savivaldybės tarybos sprendimai, Panevėžio miesto savivaldybės administracijos direktoriaus įsakymai ir kiti teisės aktai neišvengiamai lemia lopšelio-darželio veiklą, įpareigoja ją permodeliuoti ir nuolat tobulinti, atveria galimybes užtikrinti lanksčias ir kokybiškas ikimokyklinio ir priešmokyklinio ugdymo paslaugas ir reikiamą švietimo pagalbą, atsižvelgti į individualius vaikų ugdymosi poreikius.

Šalies švietimo finansavimas priklauso nuo konkrečios šalies ekonominės būklės, todėl įstaigos veiklą įtakoja bendrieji Lietuvos ekonominiai rodikliai, bedarbystė. Neigiami Lietuvos ekonomikos rodikliai neigiamai veikia ir švietimo įstaigą. Nepakankamas švietimo įstaigos finansavimas: nerenovuotas įstaigos pastatas, trūksta lėšų įstaigos vidaus modernizavimui, lauko edukacinės aplinkos sutvarkymui, trūksta lėšų įgyvendinti ugdymo kokybei iškeltus tikslus ir uždavinius, kitoms paslaugoms.

Lopšelio-darželio finansavimas pagerėjo nuo 2011 m. sausio 1 d. įvedus ikimokyklinio ugdymo krepšelį. Taikant krepšelio finansavimo principą sudaryta galimybė ugdymo modeliui - vaiko ugdymui 4 val, valstybės finansuojamomis valandomis per dieną. 2015-09-01 tokių vaikų turėjome 4.

Lopšelis-darželis yra populiarus kitų savivaldybių vaikams. Šiuo metu įstaigą lanko 3 Panevėžio rajono ir kitų savivaldybių vaikai.

Visuomenėje vis labiau suvokiamas žinių, naujų technologijų, inovacijų poreikis. Kokybiškai besikeičiančios technologijos bei jų taikymo galimybės ugdymo procese, skatina plėtoti informacinių ir komunikacinių technologijų infrastruktūrą. Mokytojo profesinis augimas yra esminė organizacijos tobulėjimo sąlyga. IKT tapo neatsiejama įvairiapusės veiklos dalis.

Lopšelyje-darželyje kompiuterizuotos 6 darbo vietos. 4 kompiuterius ir 4 spausdintuvus įdiegėme priešmokyklinio ugdymo ir ikimokyklinio ugdymo grupėse. Administracijos darbuotojai bei 5 pedagogai įgijo naujų IKT žinių, gebėjimų ir įgūdžių, pedagogai turi ir naudojasi kompiuteriais namuose. Turima kompiuterinė technika reikalauja nuolatinio atnaujinimo bei papildymo.

Lopšelis-darželis turi 11 kompiuterių (3 iš jų nešiojami), 8 spausdintuvus, kopijavimo aparatą. Įstaigoje veikia bevielis interneto ryšys. Naudojamos kitos modernios mokymo priemonės: multimedija, skeneris, 2 skaitmeniniai fotoaparatai, 12 garso grotuvų.

Vidiniai veiksniai. Socialinėje srityje yra žymiai daugiau rizikos veiksnių, kurie gali labai įtakoti įstaigos strateginio plano, metinio veiklos plano kryptis: nepalanki demografinė padėtis šalyje ir mieste, gyventojų skaičius mažėjimas dėl neigiamo natūralaus prieaugio ir migracijos, blogėjantis vaikų ir personalo sveikatos indeksas. Kaip ir visoje šalyje ir mieste, įstaigoje fiksuojami dideli vaikų sergamumo rodikliai:

2012 m. įstaigoje dėl ligos praleista 5247 dienos, vienam vaikui tenka 28,13 dienos.

2013 m. įstaigoje dėl ligos praleista 6600 dienų, vienam vaikui tenka 35,0 dienos.

2014 m. įstaigoje dėl ligos praleista 4111 dienų, vienam vaikui tenka 24,7 dienos.

2015 m. įstaigoje dėl ligos praleista 5478 dienų, vienam vaikui tenka 28,53 dienos.

2015 m. vaikų sergamumas tenkantis vienam vaikui yra didelis dėl išaugusio vaikų sergamumo virusinėmis ir kvėpavimo takų, kaulų-raumenų sistemos, virškinimo trakto ligomis, daugėja kalbos, kompleksinių sveikatos sutrikimų ir kitų komunikacijos sutrikimų turinčių vaikų, 2015 metų pabaigoje įstaigoje yra tokie 3 vaikai.

Ligos dienų skaičius tenkantis vienam vaikui 2012-2015 m.

Sumažėjo šeimų, kurioms teikiama socialinė parama, jų įstaigoje yra 38. Įstaigoje 27% vaikų yra iš nepilnų šeimų.

2012 m. nemokamą maitinimą gavo 28 %, 2013 m.- 20 % , 2014 m. - 22 %, 2015 m. -17 % mokinių.

2012 m.- 22%, 2013 m.-13 %, 2014 m.-13 %, 2015 m.-13% šeimų taikoma 50 % užmokesčio už vaiko maitinimą įstaigoje lengvata.

2015 m. 100 % užmokesčio už vaiko maitinimą įstaigoje lengvata taikoma 4 %, šeimų.

Sukurta ir nuolat atnaujinama įstaigos internetinė svetainė. Pagrindinė informacija platinama ir gaunama elektroniniu paštu. Nuo 2012 m. rugsėjo 1 d. mokinių (MR) ir pedagogų (PR) statistiniai duomenys tvarkomi elektroniniame mokinių ir pedagogų registre, nuo 2012 m. spalio 1 d. informacija apie laisvas vietas ikimokyklinio ir priešmokyklinio ugdymo grupėse pateikiama internetinėje svetainėje [www.panevėžys.lt.svietimas](http://www.panevėžys.lt.svietimas).

Nuo 2012 m. kovo mėnesio lopšelis-darželis dalyvauja ES ir nacionalinio biudžeto lėšomis finansuojamoje programoje ,,Pienas vaikams“ ir Europos Bendrijos finansuojamoje programoje ,,Vaisių vartojimo skatinimo mokyklose programa“.

Nuo 2012-01-01 mokesčius už maitinimą ir lėšas įstaigos reikmėms tėvai gali sumokėti naudodamiesi elektronine bankininkyste.

**III. ĮSTAIGOS VYKDYTA VEIKLA IR PASIEKTI REZULTATAI.**

# Veiklos tikslų įgyvendinimas. Įgyvendinant 2015 metų veiklos planą buvo siekiama plėsti ir turtinti grupių aplinką, skatinančią kokybišką ugdymą, plėsti sąlygas aktyvių ir judrių vaikų fizinei saviraiškai tenkinti, sudaryti sąlygas ir plėsti galimybes kryptingai ugdyti  vaikų sveikatos, socialines ir komunikavimo  kompetencijas, vykdyti tėvų švietimą ir jų įtraukimą į įstaigos veiklą. Didelis dėmesys buvo skiriamas patrauklios, žaismingos ugdymosi aplinkos kūrimui, būtiniausiomis darbo, ugdymo priemonėmis, tikslingai naudojamos biudžeto, mokinio krepšelio, paramos ir tėvų lėšos. Pagal turėtas finansines galimybes visos grupės papildytos edukacinėmis ugdymo priemonėmis, logopedės ir muzikos kabinetai praturtinti specialiomis ugdymo priemonėmis, priemonėmis muzikiniams gebėjimams ugdyti. Įsigyta ugdymo ir techninių priemonių: žaidimų, žaislų, mokymo priemonių, sportinio inventoriaus aktyviai vaikų veiklai, baldais papildytos lauko žaidimų aikštelės, perdažytas ir paremontuotas lauko inventorius, atnaujinta dalis minkšto inventoriaus (pagalvės, antklodės, rankšluosčiai), grupėse, indaujose atlikti einamieji remontai.

# Pasiekti pirmojo uždavinio – tobulinti ikimokyklinio ir priešmokyklinio ugdymo programų, planų, ugdomosios veiklos planavimo kokybę, kiekybiniai ir kokybiniai rezultatai.

**Kiekybiniai rezultatai.** Vykdyta: 2015 m. rugpjūčio 31 d. įstaigos direktoriaus įsakymu Nr. V-41 patvirtinta atnaujinta ir papildyta įstaigos Ikimokyklinio ugdymo programa ,,Vaikystės takeliais“. Pradėta dirbti pagal naują Priešmokyklinio ugdymo bendrąją programą. Tęsiama muzikinių gebėjimų turinčių vaikų ugdymo programa ,,Opa, pa“, tarptautinė ankstyvosios prevencijos programa ,,Zipio draugai“.

Parengta: 2015 m. metinis veiklos planas, 2015-2016 m. m. priešmokyklinio ugdymo programos ugdymo planas, projektinės veiklos programa 2015-2016 m. m., renginių ir švenčių planas 2015-2016 m. m., 5, 11 ir 12 priešmokyklinio ugdymo grupių metinės veiklos programos.

Parengtos priešmokyklinio ir ikimokyklinio ugdymo turinio planavimo tvarkos, ikimokyklinio ir priešmokyklinio amžiaus vaikų pasiekimų ir pažangos vertinimo tvarkos aprašai. Jie pradėti taikyti nuo 2015-09-01.

Įstaigoje atliekamas giluminis auditas ,,Ugdymo turinio ir procesų planavimas“.

**Kokybiniai rezultatai.** Lopšelio-darželio ,,Diemedis“ ikimokyklinio ugdymo turinio planavimą reglamentuoja ikimokyklinio ugdymo turinio planavimo tvarkos aprašas. Jis parengtas vadovaujantis švietimo ir mokslo ministerijos švietimo aprūpinimo centro 2015 m. parengtomis ,,Ikimokyklinio ugdymo rekomendacijomis“, lopšelio-darželio ,,Diemedis“ ikimokyklinio ugdymo programa ,,Vaikystės takeliais“, patvirtinta 2015-08-31 lopšelio-darželio direktoriaus įsakymu Nr. V-41. Ikimokyklinio ugdymo turinio tvarkos aprašas patvirtintas 2015-09-01 lopšelio-darželio ,,Diemedis“ direktoriaus įsakymu Nr. V-43.

Planai grįsti į vaiką orientuoto ugdymo paradigma, refleksija. Planuojant veiklą žvelgiama iš vaikų perspektyvos – numatyti ne ką darys pedagogai, o ką ugdysis vaikai.

Orientuotasi į visų vaiko kompetencijų plėtotę, daug dėmesio skirta vaiko vertybinėms nuostatoms, jo gebėjimams, patirčiai.Atsisakyta veiklos, orientuotos į akademinio pobūdžio žinių perteikimą vaikams.

Planuojant individualią veiklą ypatingas dėmesys skirtas vaiko gabumų plėtotei.Planuojant veiklą grupelėms, laikomasi nuosta­tos, kad keliose grupės erdvėse sudaromos sąlygos vaikams išbandyti pedagogo pasiūlytas idėjas. Vaikai renkasi pedagogo pasiūlytas idėjas, bet gali rinktis ir žaidimą bei įgyvendinti savus sumanymus.Savaitei numatomos geros, turiningos, ilgai įtraukiančias idėjos vaikams su kuriomis vaikai gali susidoroti savarankiškai, be nuolatinės pedagogo priežiūros.

Lopšelio-darželio ,,Diemedis“ priešmokyklinio ugdymo turinio planavimą reglamentuoja priešmokyklinio ugdymo turinio tvarkos aprašas. Jis parengtas vadovaujantis Priešmokyklinio ugdymo Bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779. Priešmokyklinio ugdymo turinio tvarkos aprašas patvirtintas 2015-09-01 lopšelio-darželio ,,Diemedis“ direktoriaus įsakymu Nr. V-44.

Savaitiniai planai grįsti į vaiką orientuoto ugdymo paradigma, refleksija. Planuojant veiklą, žvelgiama iš vaikų perspektyvos – numatoma ką ugdysis vaikai.Orientuojamasi į kiekvieno vaiko kompetencijų plėtotę, daug dėmesio skiriama vaiko vertybinėms nuostatoms, jo gebėjimams, patirčiai. Planuojant individualią veiklą su vaikais, gerai įvertinamas jos poreikis bei galimybės. Planuojama individuali veikla ypatingų vaiko gabumų plėtotei. Numatomos vaiko patirčiai ir saviraiškai atviros, kūrybinės, eksperimentavimo ir kt. idėjos.

# Pasiekti antrojo uždavinio – siekti, kad ugdomasis procesas sudarytų palankiausias galimybes išskleisti individualius vaikų gebėjimus, tenkintų jų poreikius, interesus, padėtų augti ir tobulėti, formuotų šiuolaikišką vaikų kultūrą, kiekybiniai ir kokybiniai rezultatai.

Ikimokyklinio amžiaus vaikai buvo ugdomi pagal įstaigos Ikimokyklinio ugdymo programą ,,Vaikystės takeliais“, kuri 2007 m. rugpjūčio 30 d buvo patvirtinta Panevėžio savivaldybės tarybos sprendimu Nr. 1-7-10. 2015m. rugpjūčio 31 d. įstaigos direktoriaus įsakymu Nr.V-41 patvirtinta Ikimokyklinio ugdymo programa ,,Vaikystės takeliais“ papildyta ikimokyklinio amžiaus vaikų pasiekimų ir pažangos vertinimo tvarkos aprašu.

Priešmokyklinio amžiaus vaikai nuo 2015-01-01 ugdomi vadovaujantis Bendrąja priešmokyklinio ugdymo programa, patvirtinta Lietuvos Respublikos švietimo ir mokslo ministro 2002 m. birželio 24 d. įsakymu Nr. ISAK- 1147, nuo 2015-09-01 ugdomi vadovaujantis Bendrąja priešmokyklinio ugdymo programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V – 779.

**Kiekybiniai rezultatai.**

**Dalyvavimas tarptautiniuose, respublikiniuose renginiuose.** Dalyvavome tarptautiniame piešinių konkurse ,,Išgirsti slapčiausią gamtos kalbą“. Vaikams kūrybinius sumanymus realizuoti padėjo pedagogės Audronė Trėjienė, Jolanta Ragauskienė ir Asta Maminskaitė.

Auklėtoja Audronė Verikienė dalyvavo leidyklos ,,Nieko rimto“ piešinių konkurse ,,Mano sapnas“.

Su Panevėžio ,,Šaltinio“ progimnazijos pradinių klasių mokiniais ir mokytojomis, priešmokyklinių grupių vaikai dalyvavo Lietuvos tarptautinės komisijos nacių ir sovietinio okupacinių režimų nusikaltimams įvertinti tolerancijos akcijoje ,,Tolerancijos mozaika“.

Priešmokyklinio ugdymo pedagogė Diana Baltranienė su 5 priešmokyklinio ugdymo grupės vaikais dalyvavo mokinių, mokytojų ir visuomenės sveikatos priežiūros specialistų konkurso ,,Sveikuolių sveikuoliai“ II etape.

Organizuota Lietuvos tautinio olimpinio komiteto Olimpinio švietimo darbo grupės inicijuota Judėjimo savaitė.

Įstaiga dalyvavo Tarptautinės komisijos nacių ir sovietinio okupacinių režimų nusikaltimams Lietuvoje įvertinti pilietinėje iniciatyvoje ,,Atmintis gyva, nes liudija“.

Dalyvauta Lietuvos Respublikos ikimokyklinių įstaigų asociacijos ,,Sveikatos želmenėliai“ veikloje.

**Dalyvavimas miesto renginiuose.** 11,12,8 ir 9 grupių vaikai dalyvavo Panevėžio vaikų bibliotekos ,,Žalioji pelėda“ organizuotuose renginiuose: rudens gėrybių parodoje, edukacinėje programoje ,,Rūšiuoju šiukšles“, Knygų šventėje, spektakliuose.

Programos ,,Opa, pa“ dalyviai koncertavo Panevėžio miesto Kalėdinėje mugėje, Panevėžio ,,Ąžuolo“ progimnazijos renginyje ,,Mažieji talentai 2015“.

11 ir 12 grupių vaikai su meninio ugdymo mokytoja Audrone Mikolajūniene parengė ir parodė programą Panevėžio miesto renginyje, skirtame Žemės dienai. Priešmokyklinių grupių vaikai dalyvavo Panevėžio lopšelio-darželio ,,Vyturėlis“ projekte ,,Trisdešimtmečio bėgimas“.

9 grupių vaikai dalyvavo Panevėžio AB ,,Panevėžio statybos tresto“ organizuotame konkurse ,,Piešiame savo svajonių namą žiemą“ ir tapo konkurso diplomantais.

Dalyvaujame Panevėžio gamtos mokyklos akcijoje ,,Už vieną trupinėlį čiulbėsiu visą vasarėlę“.

**Renginiai lopšelyje-darželyje.** Sausio 6 d. vyko šventė ,,Iki pasimatymo, eglute“. Vasario 16-osios proga lopšelyje-darželyje koncertavo Panevėžio ,,Šaltinio“ progimnazijos mokiniai. Kovo 9 – 13 d. vyko Kovo 11-ąjai ir lopšelio-darželio 25-tajam gimtadieniui skirta kūrybinės veiklos savaitė ,,Vaikystės karuselė“. Organizuotos Užgavėnių, Atvelykio šventės. 5 ir 9 grupės organizavo šventes, skirtas šeimos dienai. 11 ir 12 grupių vaikai keliavo po Krekenavos regioninį parką, susipažino su ,,Pojūčių taku“, dalyvavo Panevėžio Kraštotyros muziejaus vedamose edukacinėse programose. 9 grupės vaikai aplankė Stumbryną. Panevėžio miesto saugaus eismo klasėje saugaus elgesio mokėsi 1 ir 5 grupių vaikai. Priešmokyklinio ugdymo grupių vaikai lankėsi Panevėžio ,,Šaltinio“ progimnazijos pavasario mugėje, dalyvavo saugaus eismo renginyje. Panevėžio ,,Ąžuolo“ progimnazijoje 1,5 ir 9 grupių vaikai susipažino su Užgavėnių, Šv. Velykų papročiais. 1 ir 5 grupių vaikai mokėsi plaukti Panevėžio lopšelio-darželio ,,Vyturėlis“ baseine.

Nuo 2015 m. rugsėjo mėnesio lopšelyje-darželyje vyko šventės ir renginiai: rugsėjo pirmosios šventė, šventė ,,Kelionė į mokslo ir žinių šalį“, šventė ,,Rudenėlio takučiu“, sporto šventė ,,Vaisių ir daržovių ginčas“, Mokytojų dienos rytmetis ,,Ačiū, Tau“, popietės grupėse ,,Kai žibintai šviečia“, rytmetis ,,Jonas tinginys“, šventinis rytmetis ,,Eglute,suspindėk“, kūrybinės raiškos savaitė ,,Kalėdų senelio belaukiant“.

Įstaigoje organizuoti vaikų kūrybinių darbų konkursai ir parodos.

Lopšelio-darželio bendruomenės nariai parengė kūrybinius darbus iš rudens gėrybių parodai ,,Rudenėlio takučiu“, kalėdines dovanas parodai ,,Kalėdų paslaptis“.

**Bendradarbiavimas su socialiniais partneriais.** Dalyvavome Respublikinės ikimokyklinių įstaigų asociacijos ,,Sveikatos želmenėliai“ veikloje.

Bendradarbiavome su Panevėžio kolegija. Kolegijos studentai įstaigoje atliko pedagoginę praktiką. Dalyvavome bendruose projektuose ir renginiuose su Panevėžio ,,Ąžuolo“ ir Panevėžio ,,Šaltinio“ progimnazijomis.

Bendradarbiavome su Panevėžio Dailės mokykla. Įstaigoje buvo surengtos Panevėžio Dailės mokyklos pradinio ugdymo klasių mokinių darbų parodos: ,,Lietuvos kunigaikščiai“, ,,Mandalos“, ,,Pingvinų pasaulyje“.

**Kokybiniai rezultatai.** Ikimokyklinio ugdymo programoje ,,Vaikystės takeliais“ vaikams nuo 1– 3 m. pagrindinis dėmesys buvo skiriamas adaptacijai, fizinių poreikių patenkinimui: maitinimui, saugumui, fiziniam vaikų aktyvumui, organizmo grūdinimui, higienos įgūdžių formavimui. Į programą integruotos rengimo šeimai ir lytiškumo ugdymo programos temos. Ikimokyklinio ugdymo programa buvo orientuota į sveiko gyvenimo būdo poreikių tenkinimą: sveikai gyventi, saugiai judėti ir veikti, mažinti emocinę įtampą, atsipalaiduoti, jaustis reikalingam ir mylimam. Programa siekta įgyvendinti šiuolaikinėje žinių ir technologijų visuomenėje augančių vaikų poreikius žaisti kompiuterinius žaidimus, atlikti rašymo, piešimo, skaičiavimo užduotis kompiuteriu, stebėti aplinkos pažinimą, plečiančias televizijos laidas. Sudaromos sąlygos pažintiniams poreikiams: tyrinėti, eksperimentuoti, atrasti pasaulį. Tenkinami vaikų poreikiai klausytis, kalbėti, išreikšti save bendraujant su kitais.  Patenkinamas vaiko poreikis kurti, pajausti, grožėtis būti aktyviu, savarankišku savo gyvenimo kūrėju.

    Siekiama, kad vaikui darželyje būtų įdomu, saugu, jauku kartu, kad buvimas darželyje duotų naudos vaiko poreikių plėtojimuisi, skatintų naujų poreikių atsiradimą, užtikrintų vaiko gebėjimų nuoseklų ugdymą(si).

Ugdant vaikus vadovaujamasi aktyvumo, demokratiškumo, prieinamumo, humaniškumo, gyvybingumo, saugumo, lankstumo, tęstinumo, integralumo, tautiškumo, socialumo, nediskriminavimo, bendradarbiavimo principais.

Buvo siekiama įgyvendinti programos tikslą – atsižvelgiant į pažangiausias mokslo ir visuomenės raidos tendencijas, kurti sąlygas, padedančias vaikui tenkinti prigimtinius, kultūros,  etninius, socialinius, pažintinius poreikius.Organizuota veikla buvo nukreipta į vaikų gebėjimus, turimą patirtį, poreikius, skirtingus pa­ži­nimo būdus, brandos ypatybes.

Išsiplėtė vaikų gebėjimai įsivaizduoti, kurti, pajausti, grožėtis. Vaikai tapo atviresni estetiniams įspūdžiams, supančiai aplinkai, pratinosi valdyti įvairias meninės išraiškos priemones: muzikuoti, šokti, dainuoti, vaidinti. Formavosi kultūringo elgesio įgūdžiai, gebėjimas bendradarbiauti, būti bendrų renginių dalyviais, vaikai plėtė žinias apie kalendorines šventes, gam­tinę, kultūrinę aplinką.

Buvo skatintas į ateitį orientuoto vaikų tautinio identiteto formavimasis, vaikai pratinami mylėti savo namus, lopšelį-darželį, Panevėžio miestą, Lietuvą, ugdomas vaikų gebėjimas suvokti save, kaip šeimos, lopšelio-darželio, gimtojo miesto bendruomenės narį, vaikai skatinami ginti ir gerbti savo mažąjį turėjimo lauką, išplėstos vaikų žinios apie gimtąjį miestą, Lietuvą, vyresnieji vaikai supažindinti su kai kuriais vaikams suvokiamais Lietuvos istorijos faktais. Palaikyta psichologiškai saugi, džiaugsminga aplinka, kurioje galėtų augti ir plėtotis vaikų ir ugdytojų dinamiškas ir džiaugsmingas bendradarbiavimas ir veikla. Padėta vaikams adaptuotis naujoje ugdymosi aplinkoje, skatinti komunikaciniai, socialiniai, pažintiniai, meniniai, kultūriniai gebėjimai. Skatintas vaikų aktyvumas, iniciatyvumas, savarankiškumas, kultūriniai įgūdžiai, saviraiška, gebėjimas suprasti save ir kitus, mokyta spręsti problemas ir dalyvauti įstaigos gyvenime. Vaikams suteikta žinių apie lytiškumą, praplėstos žinios apie šeimą, šeimos tradicijas. Vaikams suteikta džiugių emocijų, palaikoma teigiama emocinė būsena. Pratintasi kartu su tėvais atlikti kūrybines užduotis, dalyvauti bendruose konkursuose, šventėse. Formuoti saugaus elgesio įgūdžiai, gebėjimas išvengti rizikingų situacijų. Įsigyta naujų mokymo priemonių, skirtų meninei, pažintinei, komunikavimo kompetencijoms ugdyti. Praturtinta, praplėsta lauko žaimų erdvė, skirta kūrybinei veiklai lauke, žaidimams su smėliu.

Keltas tikslas – sudaryti prielaidas tolesniam sėkmingam priešmokyklinių grupių vaikų ugdymuisi mokykloje, buvo įgyvendinamas vykdant priešmokyklinių grupių ugdomosios veiklos metinius darbo planus 2014-2015, 2015-2016 mokslo metams. Siekiant individualizuoti ir diferencijuoti priešmokyklinio ugdymo programą į metinius priešmokyklinių grupių ugdymo planus buvo integruota įstaigos muzikinių gebėjimų turinčių vaikų ugdymo programa ,,Opa,pa“, 12 gr. vykdoma tarptautinė socialinių įgūdžių programa ,,Zipio draugai“. Programos buvo orientuotos į darnų vaiko vystymąsi, aktyvių ir judrių vaikų fizinės saviraiškos tenkinimą, kryptingą vaikų sveikatos, socialinės, komunikavimo ir pažintinės kompetencijų ugdymą, priešmokyklinių grupių vaikų tėvų švietimą ir įtraukimą į įstaigos veiklą.

Priešmokyklines grupes nuo 2015-01-01 lankė 7 specialiųjų poreikių vaikai. Metų pradžioje jiems nustatyti kalbos ir komunikacijos sutrikimai. Visi specialiųjų poreikių vaikai lankė logopedines pratybas, ugdymas grupėse buvo vykdomas atsižvelgiant į logopedo rekomendacijas. 4 vaikams logopedo pagalba bus tęsiama mokykloje.

Tikslingai organizuotas priešmokyklinių grupių vaikų maitinimas, laikomasi dienos ir ugdymo režimo tamsiuoju ir šviesiuoju metų laikais.

Visi 36 priešmokyklinio ugdymo vaikai baigė priešmokyklinio ugdymo programą. Jų pasiekimai, baigus priešmokyklinio ugdymo programą, analizuoti Mokytojų tarybos posėdyje.

**Projektinė veikla.** Dalyvaujame respublikiniame projekte ,,Mąstau, rūšiuoju, gyvuoju“. Lopšelyje-darželyje vykdyti projektai: ,,Žemė – mūsų namai“, ,,Už vieną trupinėlį čiulbėsiu visą vasarėlę“. Dalyvaujame Panevėžio „Ąžuolo“ progimnazijos projekte ,,Mažais žingsneliais į mokyklą“. Vykdytas tolerancijai skirtas projektas ,,Tolerancijos mozaika“.

Projektinė veikla padėjo vaikams prisitaikyti prie kintančios aplinkos, skatino būti grupės nariais, ieškoti problemų sprendimo būdų. Ugdomoji veikla tapo įdomesnė, aktualesnė, pasipildė naujomis ugdymo formomis.

Pasiekti trečiojo uždavinio – **plėsti tėvų švietimą, informavimą apie ikimokyklinį, priešmokyklinį ugdymą ir švietimo pagalbą, efektyvinti darbuotojų komandinio darbo įgūdžius siekiant tenkinti šeimų poreikius,** kiekybiniai ir kokybiniai rezultatai.

**Kiekybiniai ir kokybiniai rezultatai.** Organizuoti susirinkimai tėvams dėl naujos priešmokyklinio ugdymo programos ir atnaujintos įstaigos ikimokyklinio ugdymo programos ,,Vaikystės takeliais“ įgyvendinimo, vaikų pažangos ir pasiekimų vertinimo.

Organizuotas priešmokyklinių grupių tėvų susitikimas su Panevėžio ,,Ąžuolo“ progimnazijos vadovais ir pradinių klasių mokytojais.

Tėvai dalyvavo įstaigos renginiuose, išvykose po Panevėžį, Panevėžio apskritį. Vaikų veikla fiksuota foto nuotraukose, jos talpintos grupių bei darželio stenduose, interneto svetainėje lddiemedis.lt. Įstaigos vadovai, mokytojai ir pagalbos mokiniui specialistai konsultavo tėvus ugdymo, maitinimo, vaiko sveikatos priežiūros klausimais.

Sistemingai ir laiku buvo skelbiama informacija tėvams Panevėžio miesto, lopšelio-darželio internetinėse svetainėse.

Buvo parengti skelbimai tėvams atlyginimo už vaikų maitinimą ir lėšų įstaigos reikmėms kainas pasikeitus litams į eurus, jų panaudojimu, tėvai supažindinti su naujausiais miesto tarybos, miesto savivaldybės administracijos direktoriaus teisės aktais, apie mieste, įstaigoje vykstančius renginius.

Organizuotos grupių tėvų talkos lopšelio-darželio edukacinėms erdvėms tvarkyti.

Pasiekti ketvirtojo uždavinio **–** **išlaikyti ir stiprinti intelektualinius, žmogiškuosius išteklius sudarant darbuotojams galimybes ir sąlygas siekti švietimo kokybės kultūros, tobulinti profesines, bendrakultūrines, bendrąsias, vadybines kompetencijas, skleisti ir perimti gerąją darbo patirtį,** kiekybiniai ir kokybiniai rezultatai.

**Kiekybiniai ir kokybiniai rezultatai.** Auklėtoja A. Verikienė parengė ir pristatė darbą Panevėžio PŠC organizuotame mokytojų gerosios patirties sklaidos renginyje ,Įgyvendintų idėjų mozaika“.

Tęsėme bendradarbiavimą su Panevėžio kolegija. 2 Panevėžio kolegijos IUP specialybės studentai lopšelyje-darželyje atliko pedagoginę praktiką.

Vyko aktyvus bendradarbiavimas su Panevėžio miesto vaikų biblioteka ,,Žalioji pelėda”, Panevėžio ,,Ąžuolo”, ,,Šaltinio” progimnazijomis, šalies ir miesto ikimokyklinėmis įstaigomis.

Kūrėme demokratiškus santykius, skatinome jų laikytis bendruomenės vidaus gyvenime. Organizavome projektus, akcijas, dalyvavome tarptautiniuose, šalies ir miesto projektuose, organizavome renginius valstybinių švenčių paminėjimui. Iniciatyvius darbuotojus skatinome padėkos raštais, padėkomis, sveikinimais įvairių švenčių, jubiliejų proga.

Pasiekti penktojo uždavinio- **formuoti įstaigos įvaizdį, savitumą, atspindint įstaigos veiklos kultūrą,** kiekybiniai ir kokybiniai rezultatai.

**Kiekybiniai ir kokybiniai rezultatai.** Administruojama įstaigos internetinė svetainė. Teikėme informaciją apie įstaigoje vykstančias permainas, naujoves ir pokyčius, informaciją įvairiais švietimo, pedagoginės, socialinės ir specialiosios pagalbos teikimo klausimais. Rūpinomės ir koordinavome glaudų tėvų ir pedagoginių darbuotojų bendradarbiavimą.

Informacija apie įstaigos veiklą talpinta internetinėje svetainėje ikimokyklinis.lt, ŠMM švietimo aprūpinimo centro tinklo puslapyje.

Pagerėjo tėvų informavimo sistema – daugiau informacijos talpinama įstaigos internetinėje svetainėje. Priešmokyklinio ugdymo grupių tėvams buvo teikiama informacija apie vaikų priėmimo į mokyklas tvarką. Miesto, įstaigos internetinėse svetainėse nuolat talpinta informacija tėvams apie vaikų skaičių ir laisvas vietas įstaigoje, teikiamas paslaugas, apie vykstančius renginius, renginių nuotraukos, struktūrinius, teisinius ir finansinius pokyčius.

Meninio ugdymo logopedė Viktorija Šatinskienė parengė ir išplatino lankstinukus tėvams apie darbą su vaikais, turinčiais kalbos ir komunikacijos sutrikimus, pagal amžiaus grupes.

Išsiplėtė bendruomenės galimybės dalyvauti miesto, darželio renginiuose, šventėse.

Pasiekti šeštojo uždavinio- **kurti ugdymo turinio reikalavimus atitinkančią materialinę bazę,** kiekybiniai ir kokybiniai rezultatai.

**Kiekybiniai ir kokybiniai rezultatai.** Nuolat rūpinomės tinkamos, higienos reikalavimus atitinkančios fiziškai ir psichologiškai saugios darbo aplinkos kūrimu. Sistemingai organizavome darbuotojų higienos įgūdžių ir pirmosios medicininės pagalbos mokymus. Inicijavome darbuotojų susirinkimus, kuriuose aptarėme saugos ir sveikatos klausimus, darbuotojų pareigas ir teises.

Lopšelis-darželis valgiaraščius sudaro vadovaudamasis UAB ,,Rakorda“ 2014 m. išleista knyga ,,15 dienų perspektyvinis valgiaraštis ikimokyklinio ugdymo įstaigoms“, kuri yra suderinta su Lietuvos Respublikos sveikatos apsaugos ministerija.

Siekdami užtikrinti higienos normų reikalavimus virtuvei ir maisto blokui, atlikome einamąjį daržovių

sandėlių remontą, pakeitėme dalį virtuvės baldų, atnaujinome virtuvės indus ir įrangą. Virtuvei nupirktas naujas šaldytuvas, skalbyklai- nauja skalbimo mašina.

4-se grupėse ir miegamuosiuose įsigytos vertikalios žaliuzės. 4 grupių tualetuose padarytos naujos pertvaros, 3-se grupėse pakeisti san.mazgai.

Muzikos salei nupirktos 52 kėdės, sporto salėje ant langų uždėti apsauginiai tinklai.

Įsigyti kilimai grupėms, dulkių siurblys. Minkštas inventorius papildytas pagalvėmis ir antklodėmis.

Organizuotas 2% GPM lėšų rinkimas. 2015 m. gauta 1228,03 Eur. 116,09 Eur. lėšų buvo panaudota gyvybės draudimu apdrausti visus lopšelio-darželio vaikus. Likusios lėšos bus panaudotos 2016 m..

Miesto savivaldybės lėšomis atliktas lopšelio-darželio dalies stogo remontas, 3-se įėjimuose į pastatą pakeisti stogeliai, atliktas 3-jų laiptinių lauko sienų sujungimo siūlių remontas.

Plėtėme ir turtinome lauko žaidimų aikšteles, kartu su priešmokyklinių grupių tėvais teritorijoje pasodinome naujų želdinių, pakeitėme smėlį smėlio dėžėse, organizavome bendruomenės talkas estetiškai atnaujinant ir pritaikant lauko aplinką vaikams. Pradėtas kurti ekologinis lopšelio-darželio sodas.

Iš mokinio krepšelio lėšų ikimokyklinio amžiaus vaikams įsigyta daug spaudinių, papildytas sporto salės inventorius, įsigijome vaikiškų darbo įrankių vaikų veiklai lauke, įsigyta mokymo priemonių įvairioms kompetencijoms ugdyti, praplėstos ir papildytos grupių edukacinės erdvės ir aplinkos.

Tėvai įtraukti į ugdomosios aplinkos plėtimo, tvarkymo darbus. Tėvai dalyvavo talkose remontuojant grupių patalpas, perdažant lauko priemones, tvarkant saugaus eismo aikštelę kieme, perdažant ir papildant smėlio dėžes nauju smėliu ir kt.

Bendrų rytinių mankštų , pramogų, švenčių, kasdieninės veiklos, bendrų renginių su tėvais ir socialiniais partneriais metu buvo tenkinamas vaikų poreikis judėti, lavinamos jų fizinės savybės bei gebėjimai, sudarytos sąlygos vaikams išgyventi džiaugsmą. Nuolat rūpinomės atvykstančių į įstaigą vaikų adaptacija , jos aptarimu mokytojų pasitarimuose. Su atvykstančių vaikų tėvais sudarėme ikimokyklinio ir priešmokyklinio ugdymo(si) sutartis.

Tai leido pagerinti teikiamų paslaugų kokybę, jų prieinamumą įvairaus amžiaus, gebėjimų ir poreikių vaikams.

**Patvirtintų asignavimų panaudojimas.**

Finansavimo šaltiniai:

|  |  |
| --- | --- |
| Lėšos, skirtos metinės veiklos programos programos įgyvendinimui, iš jų: | 2015 m |
| 509914,10 Eur |
| Mokymo aplinkai finansuoti (B) | 269720,00 Eur |
| Miesto infrastruktūros plėtrai, modernizavimui | 1405,28 Eur |
| Valstybės deleguotoms funkcijoms vykdyti  ( MK) | 163624,00 Eur |
| Specialiosios lėšos (S) | 69170,51 Eur |
| LR Valstybės biudžetas (Nemokamas maitinimas) | 1251,30 Eur |
| ES paramos lėšos ir lėšos viešiesiems darbams | - |
| Paramos lėšos | 116,09 Eur |
| Valstybės deleguotoms funkcijoms vykdyti  ŠMM MK lėšos dėl vaikų skaičiaus padidėjimo | - |
| Valstybės lėšos Euro kompensacijai | 57,92 Eur |
| Valstybės lėšos MMA padidinimui | 4569,00 Eur |

Finansiniai ištekliai buvo gaunami iš Panevėžio miesto savivaldybės biudžeto, specialiosios lėšos įstaigos reikmėms, mokinio krepšelio lėšos, 2 % GPM paramos lėšos.

Atsižvelgiant į finansinę situaciją, darbuotojai labai sąmoningai ir atsakingai ieškojo būdų kaip kuo taupiau naudoti įstaigos mokos fondą, energetinius resursus.

Įstaiga funkcionuoja 25 metus. Per šį laikotarpį susidėvėjo ir paseno virtuvės ir skalbyklos įranga, vėdinimo sistema, pasidarė nesandarūs langai, ir kt. Lopšeliui-darželiui reikalingas stogo remontas, fasado šiltinimas, langų sandarinimas ir keitimas, 3-jų laiptinių remontas, vamzdynų remontas ir kt. Toliau reikia plėsti ir turtinti poilsio zoną vaikų žaidimų aikštelėse lauke, ugdymą skatinančią aplinką lopšelio-darželio grupėse.

Grupėse reikalinga pakeisti grindų dangas, baldus, būtinas grupių žaidimų kambarių, kitų patalpų remontas, būtinas virtuvės modernizavimas, įrengimų atnaujinimas, grindų remontas ir kt.

Riboti finansiniai ištekliai ir nepakankamas finansavimas stabdo materialinės bazės plėtrą, ugdymo modernizavimą.

Sieksime užtikrinti ikimokyklinio ir priešmokyklinio ugdymo paslaugų kokybę, plėsti jų įvairovę.

Nuolat rūpinsimės tinkamos, higienos normas atitinkančios fiziškai ir psichologiškai saugios aplinkos kūrimu, pagal finansines galimybes toliau įgyvendinsime higienos būklės gerinimo planą.

Tikslingai valdant ir taupiai naudojant turimus visus finansinius išteklius, bendruomenei įvertinus finansinę įstaigos padėtį, susiklausius, priėmus atitinkamus sprendimus, buvo sėkmingai įgyvendintas 2015 metų lopšelio-darželio veiklos planas.

**IV. ARTIMIAUSIO LAIKOTARPIO ĮSTAIGOS VEIKLOS PRIORITETINĖS KRYPTYS.**

**1.Tikslas. Tobulinti ikimokyklinio, priešmokyklinio ugdymo kokybę.**

Planavimo formos ir procedūros nuolatos tobulinamos, siekiant kuo didesnio visos įstaigos bendruomenės veiklos efektyvumo. Sistemingai, lanksčiai parengti priešmokyklinių grupių metiniai ugdymo planai, individualizuoti priešmokyklinio, ikimokyklinio ugdymo savaitiniai planai. Plačiau panaudojama vaiko patirtis, taikomi nauji ugdymo metodai, veiklos būdai. Ugdymo turinyje atsispindės socialiniai, ekonominiai, kultūriniai šiuolaikinio gyvenimo iššūkiai ir realijos, išryškinamas vaiko statusas. Taikomi šiuolaikiški vaiko pažinimo būdai, nuosekliai taikomas formuojamasis, individualizuotas vaiko vertinimas, įvairesnės vertinimo formos, fiksavimo būdai, išsamesnis grįžtamosios informacijos teikimas tėvams. Ugdomasis procesas organizuotas, kaip vieninga sistema, kur dera organizuota ir spontaniška vaikų veikla, taikomi įvairūs aktyvios veiklos būdai: tyrinėjimas, interpretavimas, problemų sprendimas, projektavimas, kūrybinis, kritinis mąstymas. Plačiau panaudojamos sociokultūrinės vidinės ir išorinės aplinkos, skatinančias vaikų norą pažinti, tyrinėti, projektuoti. Renginiai, akcijos, projektinė, savaitinė veikla nukreipta teikti pagalbą vaikams sprendžiant sudėtingesnes bendravimo situacijas, skatinti vaikų toleranciją. Tėvų informavimo sistema, padedanti pedagogams susipažinti su šeimų kultūrine ir socialine aplinka, vaiko ugdymo tradicijomis, padedanti tėvams gauti atsakymus į aktualius klausimus, skatinanti šeimų pedagoginis išprusimą, laiduojanti racionalesnį kylančių problemų sprendimą. Išplėstos bendradarbiavimo formos, ugdymo turinys, sudarantis sąlygas šeimoms supažinti su lopšelio-darželio ugdymo sąlygomis, aptartos ugdymo programos, metodai, vaikų pasiekimų vertinimas. Praplėstos paslaugos tėvams.

**2**. **Tikslas. Tobulinti įstaigos profesines, bendrakultūrines, bendrąsias, vadybines kompetencijas, kelti įstaigos kultūrą.**

Įstaigoje vyraus atmosfera, skatinanti visų bendruomenės narių įsitraukimą į ugdomąją, profesinę veiklą, sudarytos galimybės pedagoginiam ir nepedagoginiam personalui tobulėti, būti pripažintam ir vertinamam. Darželis sieks išlaikyti ir kurti naujas, savitas tradicijas, priimtinas visai bendruomenei. Kuriama aplinka jauki, estetiška, saugi, pritaikyta bendruomenės narių poreikiams. Siekiama bendruomenės iniciatyvos, noro aktyviai dalyvauti įstaigos gyvenime. Pedagogai sieks veiklos viešumo, nebijos eksperimentų glaudžiai bendradarbiaujant ugdymo sferoje ne tik vienas su kitu, bet ir palaikant ryšius su kitais lopšeliais–darželiais. Sukurta bendradarbiavimo su socialiniais partneriais sistema. Lopšelio-darželio ryšiai bus įvairūs, tikslingi, turintys teigiamą poveikį įstaigos veiklai. Bendruomenės santykiai bus grindžiami geranoriškumo, pagarbos, pasitikėjimo, mandagumo principais. Įstaigoje vyraus sutelktumas, susitarimas, nusiteikimas siekti bendrų tikslų. Lopšelio-darželio bendruomenės nariai dalyvaus planuojant įstaigos veiklą, rodys aktyvumą, iniciatyvą, prisiims atsakomybę, aktyviai veiks savivalda. Lopšelis-darželis įsilies į bendrą kultūros plėtrą mieste.

1. **Tikslas. Kurti saugią, sveiką, mobilią ugdymo (si) ir darbo aplinką.**

Vaikai ir darbuotojai naudosis geresnėmis sanitarinėmis-higieninėmis sąlygomis, aplinka taps estetiškesnė ir saugesnė. Prasiplės ugdymo turinio reikalavimus atitinkanti materialinė bazė, vaikai turės platesnes galimybes atskleisti ir ugdyti(is) savo gebėjimus, realizuoti individualius poreikius, aktyvumą ir kūrybiškumą.

Direktorė Asta Radžiūnienė

# 